《麻姑山诗》
宋代·吕南公

弄水石桥西，退荫百尺松。看山同羽人，初问五星峰。

为我袖手指，当前秀蒙笼。平排五青尖，似拱寥阳宫。

自外虽峛崺，其高莫能同。固知天下名，有以形类通。

不然天精纬，讵或聚此中。他山冈阜名，顿拔亦俊雄。

民耕牛羊践，称谓谁与宗。维此古洞府，群仙屡从容。

烟霞庇草木，题号更峻崇。融结俱土石，灵凡异遭蒙。

想当有初物，岂自知所从。嗟嗟蓬荜士，何用羡帝公。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。